section_heading: Pet albuma u jednoj godini
paragraph_text: Sljedeći studijski album Murder of the Universe objavljen je 23. lipnja 2017.<ref> Sastav ga je nazvao "konceptnim albumom koji okončava sve koncepte",<ref><ref> a sadrži tri poglavlja: The Tale of the Altered Beast i The Lord of Lightning vs. Balrog, koja su objavljena 30. svibnja 2017., te Han-Tyumi and the Murder of the Universe, koje je objavljeno 11. travnja 2017. The Spill Magazine izjavio je da taj uradak "opisuje nadolazeći kraj svijeta onako kako to čini mračna fantastika".<ref> Tekst na prvim dvama poglavljima recitira Leah Senior,<ref> a na zadnjem poglavlju glas pripovjedača oblikovan je programom za sintezu govora. Grupa je prvi put nastupila u međunarodnom televizijskom programu 17. travnja 2017.; u razgovornoj emisiji Conan na američkom programu TBS odsvirala je pjesmu "The Lord of Lightning".<ref>